2017. gada Noteikumi Nr.

Rīgā (prot. Nr. .§)

**Grozījumi Ministru kabineta 2015. gada 30. jūnija noteikumos Nr. 363 „Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība”**

Izdoti saskaņā ar

Likuma par budžetu un finanšu vadību

19.² pantu un 36. panta ceturto daļu

Izdarīt Ministru kabineta 2015. gada 30. jūnija noteikumos Nr. 363 „Kārtība, kādā ministrijas un citas centrālās valsts iestādes iekļauj gadskārtējā valsts budžeta likumprojektā valsts aizdevumu pieprasījumus, un valsts aizdevumu izsniegšanas un apkalpošanas kārtība” (Latvijas Vēstnesis, 2015, 130., 226. nr.) šādus grozījumus:

1. papildināt noteikumus ar 27.1 punktu šādā redakcijā:

„27.1 Ja paredzamais valsts aizdevuma nodrošinājums ir pašvaldības vai vairāku pašvaldību sniegts galvojums 100 % apmērā no valsts aizdevuma summas un valsts aizdevumu ir plānots izmantot apstiprināta Eiropas Savienības fonda vai citas ārvalstu finanšu palīdzības līdzfinansēta projekta īstenošanai vai kurināmā iegādei, kapitālsabiedrībai nav jāiesniedz šo noteikumu 26.3. un 26.10. apakšpunktā minētos dokumentus un nepiemēro šo noteikumu 34. un 35. punktu.”;

1. izteikt noteikumu 40.1.2. apakšpunktu šādā redakcijā:

„40.1.2. apliecinājumu, ka līguma nosacījumu maiņa nerada būtiskas izmaiņas iepriekš iesniegtajā attīstības plānā un tā finanšu prognozēs, vai aktualizētu attīstības plānu atbilstoši šo noteikumu 26.3. apakšpunktam, ja izmaiņas ir būtiskas, izņemot šo noteikumu 27.1apakšpunktā minēto gadījumu;”;

1. izteikt noteikumu 40.3.2. apakšpunktu šādā redakcijā:

„40.3.2. aktualizētu attīstības plānu atbilstoši šo noteikumu 26.3. apakšpunktam, izņemot šo noteikumu 27.1apakšpunktā minēto gadījumu;”;

1. izteikt noteikumu 44. punktu šādā redakcijā:

„44. Valsts kase 15 darbdienu laikā izvērtē šo noteikumu 43. punktā minēto informāciju un:

44.1. ja tiek veikti šo noteikumu 40.1. un 40.2. apakšpunktā minētie grozījumi, atbilstoši noteikumu 46. punktam veic grozījumus valsts aizdevuma līgumā bez atsevišķa finanšu ministra lēmuma izdošanas;

44.2. ja tiek veikti šo noteikumu 40.3. apakšpunktā minētie grozījumi, sagatavo atzinumu, kuram pievienots finanšu ministra lēmuma projekts un iesniedz finanšu ministram lēmuma pieņemšanai, izņemot 27.1punktā minēto gadījumu, kad veic grozījumus valsts aizdevuma līgumā bez atsevišķa finanšu ministra lēmuma izdošanas;

44.3. ja tiek veikti grozījumi valsts aizdevuma nodrošinājuma sastāvā, sagatavo atzinumu, kuram pievienots finanšu ministra lēmuma projekts un iesniedz finanšu ministram lēmuma pieņemšanai, izņemot 46.¹ punktā minēto gadījumu.”;

1. papildināt noteikumus ar 46.¹ punktu šādā redakcijā :

“46.¹ Noteikumu 44.3. apakšpunktā minētajā gadījumā finanšu ministrs var pilnvarot Valsts kasi veikt grozījumus valsts aizdevuma nodrošinājuma līgumos bez atsevišķa finanšu ministra lēmuma izdošanas, iekšējā normatīvajā aktā nosakot gadījumus, kad finanšu ministra lēmums netiek izdots.”;

1. Izslēgt 54.2. punktu.
2. papildināt noteikumus ar 71.10. apakšpunktu šādā redakcijā:

„71.10. Ja valsts aizdevuma nodrošinājums ir pašvaldības vai vairāku pašvaldību sniegts galvojums 100  % apmērā no valsts aizdevuma summas un valsts aizdevumu ir plānots izmantot vai tas ir izmantots apstiprināta Eiropas Savienības fonda vai citas ārvalstu finanšu palīdzības līdzfinansēta projekta īstenošanai vai kurināmā iegādei, kapitālsabiedrībai nav jāiesniedz noteikumu 71.2. un 71.3. apakšpunktos minētos dokumentus.”

Ministru prezidents Māris Kučinskis

Finanšu ministre Dana Reizniece-Ozola

I.Bobrovska, 67094229

Indra.Bobrovska@kase.gov.lv